Document ID: 32007R1224

KOMISIJAS REGULA (EK) Nr. 1224/2007
(2007. gada 19. oktobris),
ar ko paredz eksporta licenču pieteikumiem piemērojamā koeficienta piešķīruma kārtību attiecībā uz sieriem, kuri 2008. gadā eksportējami uz Amerikas Savienotajām Valstīm atbilstīgi dažām VVTT kvotām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1),
ņemot vērā Komisijas 2006. gada 17. augusta Regulu (EK) Nr. 1282/2006, ar ko nosaka īpašus sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu eksporta licencēm un eksporta kompensācijām (2), un jo īpaši tās 25. panta 1. punktu,
tā kā:
(1)
Ar Komisijas Regulu (EK) Nr. 1022/2007 (3) atklāj eksporta licenču piešķiršanas kārtību attiecībā uz sieriem, kuri 2008. gadā eksportējami uz Amerikas Savienotajām Valstīm atbilstīgi dažām VVTT kvotām, kas minētas Regulas (EK) Nr. 1282/2006 23. pantā.
(2)
Atļauju pieteikumi attiecībā uz dažām kvotām un dažām produktu grupām pārsniedza 2008. kvotu gadā pieejamos daudzumus. Tādēļ būtu jānosaka Regulas (EK) Nr. 1282/2006 25. panta 1. punktā paredzētie piešķīruma koeficienti.
(3)
Paredzot laiku koeficientu noteicošās procedūras īstenošanai, kas noteikts Regulas (EK) Nr. 1022/2007 4. pantā, šo regulu piemēro pēc iespējas drīzāk,
IR PIEŅĒMUSI ŠO REGULU.
1. pants
Eksporta licenču pieteikumi, kuri iesniegti saskaņā ar Regulas (EK) Nr. 1022/2007 2. pantu, tiek pieņemti, ja ir piemēroti piešķīruma koeficienti, kas izklāstīti šīs regulas pielikumā.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 19. oktobrī

Labels: 3
17
18